Pentru că este vară și e cald, iar oamenii au nevoie de hidratare, un tânăr din județul Iași s-a gândit să lanseze, pe Facebook, invitația de a participa la un eveniment mai puțin obișnuit - "Olimpiada de băut spirt".

"Câștigătorul acestui minunat eveniment va primi ca şi recompensă spirt, cât să-i ajungă toată viața!", se arată pe pagina "evenimentului", care este anunțat pentru data de 23 septembrie, la Pașcani.

Inițiativa tânărului din Ruginoasa nu a rămas fără ecou, aproape 2000 de internauți manifestându-și interesul pentru acest eveniment, iar alți 878 anunțându-și participarea.